
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. ΦύΑΑου_1_31 — 


20 Ιουνίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

230. Καθιέρωση συστήματος μεταθέσεων των υπαλ¬ 

λήλων Δημοσιονομικών Κλάδων του Υπουρνείου 
Οικονομικών (Γενικού Λογιστηρίου του Κράτους) 
με αντικειμενικά κριτήρια... 1 

231. Τροποποίηση και συμπλήρωση του Π.Δ. 236/ 

1992 «Άσκηση τηλεοπτικών δραστηριοτήτων 
στην Ελλάδα» σε συμμόρφωση προς την οδηγία 
89/552/ΕΟΚ του Συμβουλίου των Ευρωπαϊκών 
Κοινοτήτων της 3.10.1989. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 230 (1) 

Καθιέρωση συστήματος μεταθέσεων των υπαλλήλων Δη¬ 
μοσιονομικών Κλάδων του Υπουργείου Οικονομικών 
(Γενικού Λογιστηρίου του Κράτους) με αντικειμενικά 
κριτήρια. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 2 του Ν. 2247/94 «Ρυθμίσεις θεμάτων 
συστήματος προσλήψεων» (Α 182). 

β) του άρθρου 27 του Ν. 2081 /92 «Ρύθμιση του θεσμού 
των Επιμελητηρίων κ.λπ.» (Α 154). 

2. Το γεγονός ότι από τις διατάξεις του παρόντος Π.Δ/ 
τος δεν προκαλείται δαπάνη σε βάρος του Κρατικού 
Προϋπολογισμού. 

3. Την 251/1995 γνωμοδότηση του Συμβουλίου της 
Επικράτειας, μετά από πρόταση των Υπουργών Προε¬ 
δρίας της Κυβέρνησης και Οικονομικών, αποφασίζουμε; 

Άρθρο 1 

Καθιέρωση συστήματος μεταθέσεων 

1. Οι μεταθέσεις των υπαλλήλων των Δημοσιονομικών 
Κλάδων του Υπουργείου Οικονομικών (Γ.Λ. Κράτους) 
ενεργούνται με βάση τα αντικειμενικά κριτήρια, του άρ¬ 
θρου 3 του παρόντος. 

2. Κάθε υπάλληλος συγκεντρώνει ορισμένες μονάδες 
μετάθεσης ανάλογα με τα κριτήρια που εφαρμόζονται 


στην περίπτωση του και τους συντελεστές βαρύτητας (μό¬ 
ρια) των κριτηρίων αυτών. 

Άρθρο 2 

Κατηγορίες μεταθέσεων 

Οι ανωτέρω μεταθέσεις διακρίνονται στις εξής κατηγο¬ 
ρίες; 

1. Μεταθέσεις με αίτηση του υπαλλήλου για τους κατω¬ 
τέρω λόγους; 

α. Υγείας. 

β. Συνυπηρέτησης ή συγκατοίκησης. 

γ. Σπουδών. 

δ. Λοιπούς λόγους εξυπηρέτησης του υπαλλήλου. 

2. Μεταθέσεις χωρίς αίτηση του υπαλλήλου, για την κά¬ 
λυψη κενών οργανικών θέσεων. 

Άρθρο 3 

Κριτήρια μεταθέσεων και συντελεστές βαρύτητας (μόρια) 
αυτών 

1. Για τις μεταθέσεις του άρθρου 1 του παρόντος λαμ- 
βάνοντοι υπόψη τα κατωτέρω κριτήρια, που εκτιμώνται με 
ανάλογους συντελεστές βαρύτητας (μόρια) ως ακολού- 
θ<ι)ς; 

α. Η συνολική δημόσια πραγματική υπηρεσία, που υπο¬ 
λογίζεται για τη συμπλήρωση τριακονταπενταετίας η 
οποία εκτιμάται με συντελεοτή 1 για κάθε έτος υπηρε¬ 
σίας. 

Ο συνολικός χρόνος πραγματικής υπηρεσίας των υπαλ¬ 
λήλων υπολογίζεται μέχρι την 31 η Δεκεμβρίου του έτους 
που προηγείται των μεταθέσεων και εκφράζεται σε έτη 
και μήνες. Χρόνος ίσος ή μεγαλύτερος των (6) μηνών 
υπολογίζεται σαν πλήρες έτος, ενώ χρόνος ίσος ή μεγαλύ¬ 
τερος των δέκα πέντε (15) ημερών υπολογίζεται σαν πλή¬ 
ρης μήνας. Στην αντίθετη περίπτωση ο χρόνος δεν λαμβά- 
νεται υπόψη. 

β. Ο χρόνος υπηρεσίας κατά περιοχή. 

Για την εφαρμογή του κριτηρίου αυτού οι πρωτεύουσες 
των Νομών της Χώρας, όπου εδρεύουν οι υπηρεσίες του 
Γενικού Λογιστηρίου του Κράτους, κστανέμονται, ανά¬ 
λογο με τις ουνθήκες διαβίωσης κάθε πόλης, στις κατω¬ 
τέρω ζώνες: 

1)ΖώνηΑ' 

Αθήνα (περιοχή τέως Διοικήσεως Πρωτευούσης), Πά¬ 
τρα, θεσ/νίκη, Ηράκλειο Κρήτης, Λάρισα, Χαλκίδα, Κόριν- 

θος, Βόλος. 

2) Ζώνη Β' 

Λειβαδιά, Λαμία, Κιλκίς, Βέροια, Ιωάννινα, Ναύπλιο, 
Τρϊπολη, Καλαμάτα, Χανιά, Μεσολόνγι, Καβάλα, Πύργος, 
Σέρρες, Κατερίνη. 

3) Ζώνη Γ 

Έδεσσα, Σπάρτη, Ρέθυμνο, Καρδίτσα, Τρίκαλα, Άρτα, 
Πρέβεζα, Δράμα. 

4) Ζώνη Δ' 

Πολύγυρος, Κοζάνη, Άμφισσα, Ηγουμενίτσα. 

5) Ζώνη Ε' 

Αλεξανδρούπολη, Φλώρινα, Καστοριά, Γρεβενά, Καρ¬ 
πενήσι, Ερμούπολη, Ξάνθη, Αγ. Νικόλαος, Αργοστόλι, Ζά¬ 
κυνθος, Λευκάδα. 

6) Ζώνη ΣΤ 

Ρόδος, Κέρκυρα, Σάμος, Χίος, Μυτιλήνη, Κομοτηνή. 

Η υπηρεσία του υπαλλήλου στις ανωτέρω πόλεις εκτι- 
μάται με τους ακόλουθους συντελεστές; 

α. ένα (1) για κάθε έτος υπηρεσίας στις πόλεις της Α' 
Ζώνης. 

β. τρία (3) για κάθε έτος υπηρεσίας στις πόλεις της Β' 
Ζώνης. 

γ. τέσσερα (4) για κάθε έτος υπηρεσίας στις πόλεις της 
Γ' Ζώνης. 

δ. πέντε (5) για κάθε έτος υπηρεσίας στις πόλεις της Δ’ 
Ζώνης. 

ε. επτά (7) για κάθε έτος υπηρεσίας στις πόλεις της Ε' 
Ζώνης. 

στ. εννέα <9) για κάθε έτος υπηρεσίας στις πόλεις της 
ΣΤ' Ζώνης. 

Χρόνος υπηρεσίας μέχρι και επτά (7) μηνών εκτιμάται 
με το μισό του οικείου συντελεστή. Χρόνος μεγαλύτερος 
των επτά (7) μηνών θεωρείται ως πλήρες έτος. Ο υπολογι¬ 
σμός του χρόνου γίνεται με βάση την 31η Δεκεμβρίου 
κάθε έτους. 

Ο χρόνος υπηρεσίας σε κάθε υπηρεσιακή μονάδα υπο¬ 
λογίζεται από την ημερομηνία ανάληψης καθηκόντων στη 
μονάδα αυτή μέχρι την ημερομηνία αναχώρησης του 
υπαλλήλου απ' αυτήν. 

γ. Η οικογενειακή κατάσταση, η οποία εκτιμάται με συ¬ 
ντελεστή τρία (3) για το σύζυγο, τρία (3) για το πρώτο τέ¬ 
κνα , και πέντε (5) για κάθε επόμενο ανήλικο τέκνο ή τέκνο 
που σπουδάζει σε σχολή τριτο^θμιας εκπαίδευσης, ετρό- 
σον δεν έχει συμπληρώσει το 25ο έτος της ηλικίας του. 
(αρ. 2, παρ. 2 του Ν. 2247/94). 

Στους άγαμους, διαζευγμένους, χήρους και εν διαστά- 
σει υπαλλήλους - γονείς τέκνων από τα αναφερόμενα οτο 
προηγούμενο εδάφιο, για τα οποία τους έχει αποδεδειγ¬ 
μένα ανατεθεί η επιμέλεια, οι συντελεστές βαρύτητας 
προσαυξάνονται κατά ένα (1) για κάθε τέκνο (άρθρο 2, 
παρ. 2 του Ν. 2247/94). 

Ως τέκνα για τον υπολογισμό μορίων θεωρούνται και τα 
άγαμα τέκνα ανεξαρτήτως ηλικίας που έχουν ποσοστό 
αναπηρίας 67% και άνω. 

δ. Η άνω των 40 ετών ηλικία του υπαλλήλου. 

Για την εφαρμογή του κριτηρίου αυτού λαμβάνεται 
υπόψη η ηλικία των ετών 40,41-50, 51 -60, η οποία εκτι- 
μάται με τους συντελεστές ένα (1), δύο (2) και τρία (3) 
αντίστοιχα (αρ. 2, παρ. 2 του Ν. 2247/94). 

Για τον υπολογισμό της ηλικίας στα κριτήρια γ' και δ' ως 
ημέρα γέννησης θεωρείται η 31 Δεκεμβρίου του έτους 
γέννησης. 


ε. Η συνυπηρέτηση, ή συγκατοίκηση, η οποία εκτιμάται 
με συντελεστή εννέα (9) και λαμβάνεται υπόψη, αν ο άλ¬ 
λος σύζυγος υπηρετεί στο Δημόσιο, Ν.Π.Δ.Δ., ΟΤΑ, ή 
άλλο φορέα του δημοσίου τομέα ή κατά την τελευταία διε¬ 
τία εργάζεται στον ιδιωτικό τομέα ή είναι επαγγελματίας. 
Η ιδιότητα, ως υπαλλήλου του Δημοσίου Ν.Π.Δ.Δ., ΟΤΑ, ή 
άλλου (ρορέα του δημόσιου τομέα αποδεικνύεται με βε¬ 
βαίωση της υπηρεσίας, ενώ η ιδιότητα ως εργαζόμενου 
στον ιδιωτικό τομέα ή ως επαγγελματία, με βεβαίωση του 
οικείου ασφαλιστικού φορέα ή επιμελητηρίου. 

Η απαιτούμενη διετία πρέπει να έχει συμπληρωθεί την 
31η Δεκεμβρίου του έτους που προηγείται της κατάρτι¬ 
σης του πίνακα μεταθέσεων. 

στ. Η εντοπιότητσ. 

Το κριτήριο της εντοπιότητας εκτιμάται με συντελεστή 
πέντε (5). Ως εντοπιότητα νοείται η καταγωγή του υπαλ¬ 
λήλου από περιοχή του νομού στον οποίο υπηρετεί ή ζητεί 
να μετατεθεί ή η εγγραφή του οτο Δημοτολόγιο δήμου ή 
κοινότητας του νομού αυτού, καθώς και η συνεχής υπηρε¬ 
σία του πέραν της 15ετίας σε υπηρεσίες του ίδιου Νομού. 

Η εγγραφή στο Δημοτολόγιο ως αποδεικτικό στοιχείο 
της εντοπιότητας πρ^ει να έχει γίνει προ πενταετίας του¬ 
λάχιστον που υπολογίζεται κατά την 31 Δεκεμβρίου κάθε 
έτους. 

2. Σε περίπτωση που ο υπάλληλος μετατίθεται με αί¬ 
τησή του λαμβάνει γιο το πέραν της 5ετίας χρονικό διά¬ 
στημα τα μισά από τα μόρια που προβλέπονται για τη συ¬ 
γκεκριμένη υπηρεσιακή μονάδα. 

Η μείωση των μορίων στο μισό ισχύει και για όσους από 
τους υπαλλήλους έχουν συμπληρώσει κατά τη δημο¬ 
σίευση του παρόντος ή θα συμπληρώσουν μετά απ’ αυτή, 
συνεχή πενταετή υπηρεσία στο νομό που υπηρετούν. 

3. Ο υπάλληλος, που συγκεντρώνει το μεγαλύτερο 
άθροισμα, σύμφωνα με τα παραπάνω κριτήρια και τους 
συντελεστές προηγείται των λοιπών υπαλλήλων που ζη¬ 
τούν μετάθεση. Στις μεταθέσεις χωρίς αίτηση, ο υπάλλη¬ 
λος που συγκεντρώνει το μικρότερο άθροισμα προηγείται 
των λοιπών υπαλλήλων. 

4. Για προϋπηρεσίες που έχουν αναγνωρισβεί ή θα ανα- 
γνωρισθούν και οι οποίες προσμετρούνται για την συμπλή¬ 
ρωση πραγματικής 35ετούς δημόσιας υπηρεσίας του 
υπαλλήλου, τα χορηγούμενα μόρια καθορίζονται σύμφωνα 
με το μόρια που αντιστοιχούν στην πλησιέοτερη Υπηρε¬ 
σιακή Μονάδα του Γ.Λ. Κράτους. 

5. Ο χρόνος υπηρεσίας υπαλλήλου σε μονάδες του 
Εξωτερικού εκτιμάται με το συντελεστή που προβλέπεται 
για τη ζώνη Α' της περίπτωσης β' της παραγράφου 1 του 
παρόντος άρθρου. 

6. Υπάλληλοι που αποσπώνται σε Υπηρεσίες του εσω¬ 
τερικού λαμβάνουν τα μόρια της πόλης στην οποία 
εδρεύει η Υπηρεσία που αποσπώνται. 

Αρθρο 4 

Μεταθέσεις για λόγους υγείας 

1. Υπάλληλος που ο Ιδιος ή σύζυγος ή άγαμο τέκνο του 
πάσχει από κάποιο από τα δυσίατα νοσήματα, που αναφέ- 
ρονται στο άρθρο 109του Π.Δ. 611 /77 (Υπαλληλικός Κώ¬ 
δικας), ή από νόσο η οποία απαιτεί τακτικές μεταγγίσεις 
αίματος ή αιμοκάθαρση, μετατίθεται κατά προτεραιότητα 
μετά από αίτησή του που υποβάλλεται οποτεδήποτε. 

2. Η αίτηση συνοδεύεται από Κοινή γνωμάτευση Δ/ντή 
και Επιμελητή Κλινικής Κρατικού Νοσηλευτικού Ιδρύμα- 

τος για το είδος της νδσου και βεβαίωση - γνωμάτευση της 
οικείας Πρωτοβάθμιας Υγειονομικής Επιτροπής ότι, στο 
νομό που υπηρετεί ο υπάλληλος δεν υπάρχει κατάλληλη 
μονάδα Κρατικού Νοσηλευτικού Ιδρύματος, για την αντι¬ 
μετώπιση της νόσου. 

Αρθρο 5 

Μεταθέσεις για συνυπηρέτηση ή συγκατοίκηση 

1. Μετάθεση υπαλλήλου για συνυπηρέτηση ή συγκατοί¬ 
κηση επιτρέπεται όταν ο ή η σύζυγός του υπηρετεί ή εργά¬ 
ζεται με οποιαδήποτε σχέση σε φορέα του δημόσιου το¬ 
μέα ή είναι άμισθος δημόσιος υπάλληλος ή λειτουργάς ή 
επαγγελματίας ή εργάζεται στον ιδιωτικό τομέα. Στις δύο 
τελευταίες περιπτώσεις ο ή η σύζυγος του υπαλλήλου 
απαιτείται να εργάζεται για δύο τουλάχιστον έτη στον 
νομό, για τον οποίο ζητείται η μετάθεση. Η συνδρομή των 
παραπάνω προϋποθέσεων αποδεικνύεται με βεβαίωση, 
του οικείου φορέα του δημόσιου τομέα ή του ασφαλιστι¬ 
κού φορέα ή του αρμοδίου Επιμελητηρίου. 

2. Μετάθεση για συνυπηρέτηση ή συγκατοίκηση επι¬ 
τρέπεται όταν η υπηρεσία, στην οποία πρόκειται να μετα¬ 
τεθεί ο υπάλληλος, έχει την έδρα της στο νομό όπου υπη¬ 
ρετεί ή εργάζεται ο ή η σύζυγός του. 

Άρθροβ 

Μεταθέσεις για λόγους σπουδών 

1. Οι μεταθέσεις της κατηγορίας αυτής γίνονται σε κε¬ 
νές οργανικές θέσεις, με αίτηση του υπαλλήλου, λόγω 
φοιτήσεως του ίδιου ή μέλους της οικογένειας του σε 
σχολή Τριτοβάθμιος Εκπαίδευσης (ΑΕ ή ΤΕΙ), προς από- 
κτη<ιη πρώτου πτυχίου σπουδών, 

2. Οι αιτήσεις των υπαλλήλων για μετάθεση λόγω σπου¬ 
δών υποβάλλονται εντός του μηνός ΣπετεμβρΙου του 
έτους εισαγωγής στη Σχολή και εξετάζονται από το Υπη¬ 
ρεσιακό Συμβούλιο τον Οκτώβριο. 

3. Μετά το τέλος της φοίτησης, η οποίο δεν μπορεί να 
παραταθεΐ πέρα από τα έτη σπουδών, όπως αυτά προβλέ- 
πονται για κάθε Σχολή, σύν ένα, ο υπάλληλος μετατίθεται 
σύμιρωνα με τις διατάξεις του παρόντος Π.Δ/τος. 

Άρθρο 7 

Διαδικασία μεταθέσεων 

1. Για τη διενέργεια των μεταθέσεων, η αρμόδια υπηρε¬ 
σία Προσωπικού καταρτίζει εντός του μηνός Ιανουάριου 
εκάστου έτους τους κατωτέρω Πίνακες: 

α. Πίνακες κενών οργανικών θέσεων. 

Οι πίνακες αυτοί περιλαμβάνουν τις κενές οργανικές 
θέσεις κάθε υπηρεσίας κατά κλάδο. Οι θέσεις αυτές κα- 
θορίζοντια μέχρι 15 Ιανουάριου κάθε έτους. 

Ος κενές θέσεις για την εφαρμογή του παρόντος π.δ. 
νοοϊινται οι υφιστάμενες κενές οργανικές θέσεις κατά 
κλάδο την 31 η Δεκεμβρίου κάθε έτους, πλέον των θέ¬ 
σεων των αποχωρούντων κατά τη διάρκεια του επομένου 
έτους, λόγω συμπληρώσεως ορίου ηλικίας ή τριακονταπε- 
νταετίας. 

β. Πίνακες μεταθετέων υπαλλήλων. 

Οι πίνακες αυτοί περιλαμβάνουν όλους ανεξαιρέτως 
τους: υπαλλήλους που υπηρετούν κατά την 31 Δεκεμβρίου 
του προηγούμενου έτους κατά κλάδο καθώς και τις μονά¬ 
δες μετάθεσης που συγκεντρώνει καθένας εξ’ αυτών συ¬ 
νολικά, σύμφωνα με τις διατάξεις του άρθρου 3 του παρό¬ 


ντος. 

Η εγγραφή των υπαλλήλων στους πίνακες μεταθετέων 
γίνεται κατά αύξουσα σειρά των συνολικών μονάδων μετά¬ 
θεσης που συγκεντρώνει ο υπάλληλος. 

Σε περίπτωση ισοβαθμίας στο συνολικό αριθμό μονά¬ 
δων μετάθεσης, γίνεται κλήρωση από το Υπηρεσιακό Συμ¬ 
βούλιο στην οποία μπορούν να παρευρίσκονται οι ενδια¬ 
φερόμενοι υπάλληλοι αυτοπροσώπως ή με εξουσιοδοτη¬ 
μένο εκπρόσωπό τους. 

Για τους υπαλλήλους που εξαιρούνται από τις μεταθέ¬ 
σεις γίνεται σχετική παρατήρηση στους ανωτέρω πίνακες 
με παραπομπή στις διατάξεις που προβλέπουν την εξαί¬ 
ρεση. 

Οι ανωτέρω πίνακες κοινοποιούνται στους υπαλλήλους 
εντός του πρώτου ΙΟημέρου του Φεβρουάριου. 

Κατά των πινάκων μεταθετέων δύναται να ασκηθεί έν¬ 
σταση ενώπιον του αρμοδίου υπηρεσιακού συμβουλίου 
εντός δέκα (10) ημερών από την ημερομηνία που έλαβαν 
γνώση οι υπάλληλοι. Το υπηρεσιακό συμβούλιο αποφασί¬ 
ζει υποχρεωτικά περί της τύχης της ένστασης εντός δέκα 
(10) ημερών και ενημερώνεται σχετικά ο υπάλληλος. Εάν 
η ένσταση κατά των Πινάκων αυτών αναφέρεται σε λανθα¬ 
σμένο υπολογισμό των μονάδων μετάθεσης και διαπιστω¬ 
θεί η ορθότητά της από την Υπηρεσία Προσωπικού, τότε η 
σχετική διόρθωση γίνεται οίκοθεν απ' αυτήν και η προθε¬ 
σμία ασκήσεως της ενστάσεως για τους θίγόμενους από 
την διόρθωση αρχίζει από τη γνωστοποίησή της σ’ αυτούς. 

Οι πίνακες μεταθετέων καθίστανται οριστικοί την 31η 
Μαρτίου κάθε έτους. Μεταβολή μετά την οριστικοποίηση 
τους επιτρέπεται μόνο σε περίπτωση μετάταξης υπαλλή¬ 
λου. 

2. Μετά την κοινοποίηση των πινάκων μεταθετέων και 
το αργότερο μέχρι 31 Μαρτίου κάθε έτους, ο υπάλληλος 
έχει δικαίωμα να υποβάλει έγγραφη αίτηση μετάθεσης, 
εφ’ όσον, μέχρι 31 Αυγούστου του έτους που γίνονται οι 
μεταθέσεις, συμπληρ^ει διετή συνεχή υπηρεσία στο 
νομό που υπηρετεί. Προκειμένου περί νεοδιοριζομένων 
υπαλλήλων εφαρμόζονται οι διατάξεις του άρθρ. 7 του Ν. 
2085/92 όπως αυτές ισχύουν. 

Αιτήσεις μετάθεσης υπαλλήλων που δεν έχουν συμπλη¬ 
ρώσει τα ελάχιστα άρια παραμονής στην υπηρεσία που 
υπηρετούν ως και αιτήσεις που υποβάλλονται σε διαφορ- 
ρετική από την οριζόμενη ανωτέρω προθεσμία, δεν λαμ- 
βάνονται υπόψη. 

3. Η Δ/νση Προσωπικού φροντίζει για την υποβολή του 
σχετικού ερωτήματος προς το Υπηρεσιακό Συμβούλιο 
εντός του μηνάς Απριλίου και για την έκδοση και κοινοποί¬ 
ηση των αποφάσεων μετάθεσης στις αρμόδιες Υπηρε¬ 
σίες, το αργότερο μέχρι 30 ΜαΤου κάθε έτους. 

4. Το Υπηρεσιακό Συμβούλιο συνεδριάζει μέχρι 15 
ΜαΤου και αψού λάβει υπόψη τις κενές οργανικές θέσεις, 
τις μονάδες μετάθεσης και τις αιτήσεις των ενδιαφερομέ¬ 
νων υπαλλήλων, γνωμοδοτεί για τις μεταθέσεις των υπαλ¬ 
λήλων, με την εξής σειρά; 

α. Μεταθέσεις με αίτηση του υπαλλήλου: 

1. για συνυπηρέτηση ή συγκατοίκηση 

2. για λοιπούς λόγους εξυπηρέτησης του υπαλλήλου. 

β. Μεταθέσεις χωρίς αίτηση του υπαλλήλου για την κά¬ 
λυψη κενών οργανικών θέσεων βάσει του πίνακα μεταθε¬ 
τέων. Οι μεταθέσεις της κατηγορίας αυτής γίνονται κατά 
ζώνη και με αντίστροφη σειρά από αυτή της εγγραφής των 
ζωνών στο άρθρο 3 του παρόντος Π.Δ/τος. 



4288 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


Άρθρο 8 
Γενικές Διατάξεις 

1. Μεταθέσεις Προϊσταμένων οργανικών μονάδων κατά 
τη διάρκεια της θητείας τους γίνονται μάνο σε θέση Προϊ¬ 
σταμένου αντιστοίχου επιπέδου οργανικής μονάδας. Για 
τις μεταθέσεις αυτές καθώς επίσης και για την τοποθέ¬ 
τηση των Προϊσταμένων οργανικών μονάδων συνεκτιμώ- 
νται τα αντικειμενικά κριτήρια, που καθιερώνοντι με τις 
διατάξεις του παράντος Π.Δ/τος, καθώς επίσης και οι ανά¬ 
γκες και οι ιδιαιτερότητες κάθε φύσης. 

2. Κατά τις τοποθετήσεις νεοδιοριζομένοίν υπαλλήλων, 
που γίνονται σύμφωνα με τις εκάστοτε ιοχύουοες διατά¬ 
ξεις, λαμβάνονται υπόψη και τα κριτήρια μεταθέσεων και 
οι συντελεστές βαρύτητας αυτών του άρθρου 3 του παρά¬ 
ντος Π.Δ/τος. 

3. Γ ια την εφαρμογή των διατάξεων του παρόντος, οι 
θέσεις των βαθμών Δ' μέχρι Α’ θεωρούνται κατά κατηγο¬ 
ρία ως ένας βαθμός. 

4. Οι μεταθέσεις χωρίς αίτηση διενεργούνται κατά το 
χρονικό διάστημα μεταξύ 1 ης Ιουλίου και 31ης Αυγοΰστου 
πλην των περιπτώσεων κάλυψης κενής οργανικής θέσης, 
λόγω θανάτου, παραίτησης ή παρατεταμένης απουσίας 
υπαλλήλου πέραν των τεσσάρων (4) μηνών. Τα ανωτέρω 
δεν έχουν εφαρμογή στην περίπτωση έναρξης ή παύσης 
λειτουργίας υπηρεσιακής μονάδας. 

5. Οι προθεσμίες που ορίζονται με τις διατάξεις του πα¬ 
ρόντος Π.Δ/τος για την υποβολή αιτήσεων μετάθεσης εί¬ 
ναι αποκλειστικές. 

Άρθρο 9 

Εξαίρεση από τις μεταθέσεις - προσωρινή αναστολή 

1. Από τις μεταθέσεις εξαιρούνται: 

α. Τα μέλη διοικήσεων των συνδικαλιστικών οργανώ¬ 
σεων της παρ. 5 του άρθρου 30 του Ν. 1264/82 (Α.79) χω¬ 
ρίς αίτηση τους. Μετακίνησή τους εντός της περιοχής της 
τέως Διοικήσεως, Πρωτευούοης ή εντός της αυτής πόλης 
επιτρέπεται. 

Η απόδειξη της ανωτέρω ιδιότητας γίνεται με βεβαίωση 
της οικείας συνδικαλιστικής οργάνωσης. 

β. Υπάλληλοι που οι ίδιοι ή σύζυγος ή άγαμο τέκνο τους 
πάσχει από νόσο που αναφέρεται στο άρθ. 109 του Π.Δ. 
611/7 ή από νόσο η οποία απαιτεί τακτικές μεταγγίσεις 
αίματος ή αιμοκάθαρση, χωρίς αίτησή τους. 

Για την εξαίρεση υποβάλλονται τα δικαιολογητικά της 
παρ. 2 του άρθρου 4 του παρόντος Π.Δ. 

γ. Υπάλληλοι που οι ίδιοι ή σύζυγος ή τέκνο τους έχουν 
σωματική αναπηρία 67% και άνω, χωρίς αίτησή τους. 

Γ ια την εξαίρεση απαιτείται η υποβολή σχετικής απόιρο- 
σης Πρωτοβάθμιας Υγειονομικής Επιτροπής. 

δ. Οι υπάλληλοι που έχουν μεταταγεί σε υπηρεσίες 
προβληματικών περιοχών προς της παρόδου δετίας από 
τη μετάταξή τους {Ν. 2116/93). 

ε. Υπάλληλοι που διανύουν την τελευταία 2ετία πριν 
από την αυτοδίκαιη απόλυσή τους από την υπηρεσία. 

στ. Υπάλληλοι που δεν συμπληρώνουν στον τόπο που 
υπηρετούν τον προβλεπόμενο απο τις διατάξεις του πρώ¬ 
του και δεύτερου εδαφίου της παρ. 2 του άρθρου 7 του 
παρόντος χρόνο. 

ζ. Υπάλληλοι για τους οποίους προβλέπεται εξαίρεση 
μεταθέσεων από σχετική διάταξη νόμου. 

Επίσης μπορεί να εξαιρούνται των μεταθέσεων για χρο¬ 


νικό διάστημα μέχρι δυο (2) ετών ουνολικώς υπάλληλοι 
του Γ.Λ. Κράτους σε ποσοστό πέντε τοις χιλίοις (5%) επί 
του συνόλου του προσωπικού του οικείου κλάδου, σε 
άλως εξαιρετικές περιπτώσεις και για την ικανοποίηση σο¬ 
βαρών υπηρεσιακών αναγκών, ύστερα από αιτιολογημένη 
πρόταση της υπηρεσίας και σύμφωνη γνώμη του υπηρε¬ 
σιακού συμβουλίου. 

Η κατά το προηγούμενο εδάφιο δυνατότητα υφίοταται 
και προκειμένου να γίνει άμεση μετάθεση υπαλλήλου 
κατά παρέκκλιση των διατάξεων, του παρόντος Π.Δ. σε 
άλως εξαιρετικές περιπτώσεις και για την ικανοποίηση σο¬ 
βαρών υπηρεσιακών αναγκών, ύστερα από αιτιολογημένη 
πρόταση της υπηρεσίας και σύμφωνη γνώμη του υπηρε¬ 
σιακού συμβουλίου, εντός του ανίιπέρω ποσοστού πέντε 
τοις χιλίοις (5%ο) επί του συνόλου του προσωπικού του οι¬ 
κείου κλάδου. 

2. Οι μεταθέσεις αναστέλλονται προσωρινά και για χρο¬ 
νικό διάστημα μέχρι ενός έτους στις εξής περιπτώσεις: 

α. Για τις γυναίκες υπαλλήλους, κατά τη διάρκεια της 
άδειας κυήσεως και λοχείας. 

Για την αναστολή απαιτείται η υποβολή των σχετικών 
δικ/κών που προβλέπονται από τον Υπαλληλικό Κώδικα 
για τη χορήγηση τ<>>ν ανωτέρω αδειών. 

β. Για υπαλλήλους που έχουν λάβει εκπαιδευτική άδεια 
ή παρακολουθούν προγράμματα επιμόρφωσης ή μετεκ¬ 
παίδευσης και για όσο χρόνο διαρκεί η άδεια ή το πρό¬ 
γραμμα. 

γ. Γ ια τους υπαλλήλους που μέσα στο έτος των μεταθέ¬ 
σεων έχει αποβιώσει ο ή η σύζυγός τους ή τέκνο τους. 

Άρθρο 10 

Μεταβατικές διατάξεις 

Κατά την πρώτη εφαρμογή του παρόντος οι πίνακες με- 
ταθετέων θα καταρτιστούν μέχρι 30 Ιουνίου 1995. 

Οι αιτήσεις μετάθεσης των υπαλλήλων θα υποβληθούν 
μέχρι 10 Ιουλίου 1995. 

Το Υπηρεσιακό Συμβούλιο για τις μεταθέσεις θα γνωμο- 
δοτήσει μέχρι 10 Αυγοΰστου 1995 και η κοινοποίηση των 
μεταθέσεων θα γίνει μέχρι την 31η Αυγούστου 1995. 

Άρθρο 11 
Τελικές διατάξεις 

Η ισχύς των διατάξεων του παρόντος αρχίζει από τη δη¬ 
μοσίευσή του στην Εφημερίδα της Κυβερνήσεως, 

Στον Υπουργό Οικονομικών αναθέτουμε τη δημοσίευση 
και εκτέλεση του παράντος Προεδρικού Διατάγματος. 

Αθήνα. 15 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ ΑΑΟ. ΠΑΠΑΔΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 231 (2) 

Τροποποίηση και συμπλήρωση του Π.Δ. 236/1992 

« Ασκηση τηλεοπτικών δραστηριοτήτων στην Ελλάδα» 

σε συμμόρφοιση προς την οδηγία 89/552/ΕΟΚ του 

Συμβουλίου των Ευρωπαϊκών Κοινοτήτων της 

3.10.1969. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν 1338/1983 
«Εφαρμογή του Κοινοτικού Δικαίου (Α 34) όπως έχουν 
αντικατασταθεΙ και τροποποιηθεί αντιστοίχως με το άρ¬ 
θρο 65 του Ν. 1892/1990 (Α 101) και με τα άρθρα 6 παρ. 
4 του Ν 1440/1984 (Α 70) και 3 του Ν. 2076/1992». 

2. Τις διατάξεις του άρθρου 27 του Ν. 1941/1991 (Α' 
41) «Τροποποίηση διατάξεων του Ποινικού Κώδικα, του 
Κώδικα Ποινικής Δικονομίας και άλλες διατάξεις». 

3. Τις διατάξεις του άρθρ. 29 Ατού Ν 1558/85 «Κυβέρ¬ 
νηση και κυβερνητικά όργανα» όπως προστέθηκε με το 
άρθρ. 27 του Ν 2081 /92 «Ρύθμιση του θεσμού των Επιμε¬ 
λητηρίων, τροποποίηση των διατάξεων των εμπόρων, βιο- 
τεχνών και λοιπών επαγγελματιών και άλλες διατάξεις». 

4. Τις διατάξεις του Π.Δ. 181/1994 (Α' 118) «Συγκρό¬ 
τηση της Γενιιαίις Γραμματείας Τύπου και Πληροφοριών 
σε Υπουργείο Τύπου και Μέοων Μαζικής Ενημέρωσης και 
καθορισμός των αρμοδιοτήτων του». 

5. Το γεγονός ότι τις διατάξεις του παρόντος δεν προ- 
καλεΐται δαπάνη σε βάρος του κρατικού Προϋπολογι¬ 
σμού. 

6. Το υπ’ αριθμ. 272/1995 πρακτικό επεξεργασίας του 
Συμβουλίου της Επικράτειας, μετά από πρόταση του 
Υπουργού Εθνιιάΐς Οικονομίας και του Υπουργού Τύπου 
και Μέοων Μαζικής Ενημέρωσης, αποφασίζουμε: 

Άρθρο 1 

Το δεύτερο εδάφιο της περίπτιοσης β) του άρθρου 2 
τυο Π.Δ. 236/1992, αντικαθίσταται &>ς εξής: 

«Εκτός από τους σκοπούς και τους περιορισμούς του 
άρθρου,β, δεν συμπεριλαμβάνονται άμεσες προσφορές 
οτό κοινό με σκοπό την πώληση, την αγορά ή την ενοι- 
κίαση προϊόντων ή με σκοπό την έναντι αμοιβής παροχή 
υπηρεσιών». 

Αρθρο 2 

Το άρθρο 3 του Π.Δ. 236/1992, αντικαθίσταται ως 
εξής: 

«Άρθρο 3 

(Άρθρα 2 και 3 της Οδηγίας) 

1. Στο πεδίο εφαρμογής του παρόντος διατάγματος 
εμπίπτουν η ΕΡΤ - Α.Ε. και οι ιδιωτικοί τηλεοπτικοί σταθ¬ 
μοί που λαμβάνουν άδεια ίδρυσης εγκατάστασης και λει¬ 
τουργίας κατά την ισχύουσα εθνική νομοθεσία. 

2. Οι τηλεοπτικοί σταθμοί ή οργανισμοί της προηγουμέ- 
νης παραγράφου υπάγονται, σε κάθε περίπτωση στις υπο¬ 
χρεώσεις που προβλέπει η εθνική νομοθεσία. 

3. Η λήψη ραδιοτηλεοπτικών εκπομπών είναι ελεύθερη 
και δεν υπόκειται σε καμμία άδεια. Οι συσκευές και σι 
εγκαταστάσεις λήψης πρέπει πάντως να πληρούν τις 
κοινά παραδεγμένες τεχνικές προδιαγραφές προς απο¬ 
φυγή ατυχημάτων ή άλλων δυσμενών επιπτώσεων επί της 


υγείας επί του περιβάλλοντος ή επί του σεβασμού των πα¬ 
ραδοσιακών κηρίων και οικισμών . Λεν θεωρείται λήψη, 
κατά την έννοια του παρόντος, η περίπτωση, κατά την 
οποία επακολουθεί αναμετάδοση της λαμβανομένης εκ¬ 
πομπής καθ' οιονδήποτε τρόπο, προς οιανδήποτε τρίτον ή 
προς ορισμένο ή αόριστο αριθμό προσώπων. 

4. Η αναμετάδοση τηλεοπτικής εκπομπής που προέρ¬ 
χεται από άλλο κράτος - μέλος της Ευρωπαϊκής Ένωσης 
είναι ελεύθερη κατ' αρχήν, υπόκειται όμως στις προϋπο¬ 
θέσεις και τη διαδικασία χορήγησης άδειας ίρδυσης εγκα¬ 
τάστασης και λειτουργίας ιδιωτικού τηλεοπτικού σταθμού 
που προβλέπεται από την εθνική νομοθεσία. 

5. Οι ελληνικές αρχές δικαιούνται να διατάξουν την προ¬ 
σωρινή αναστολή της αναμετάδοσης των παραπάνω εκπο¬ 
μπών εφ' όσον συντρέχουν οι εξής προϋποθέσεις: 

α) Οι εκπομπές είναι επιβλαβείς για τους ανηλίκους. 

β) Ο ραδιοτηλεπτικός οργανισμός παρέβη την ίδια διά¬ 
ταξη τουλάχιστον δύο φορές έχουν δώδεκα προηγουμέ¬ 
νων μηνών. 

γ) Οι ελληνικές αρχές έχουν επισημάνει εγγράφως στον 
ραδιοτηλεοπτικό οργανισμό και στην Ευρωπαϊκή Επι¬ 
τροπή τις παραβάσεις τις οποίες του αποδίδουν καθώς και 
την πρόθεσή τους να περιορίσουν την αναμετάδοση σε 
περίπτωση νέας παραβάσεως. 

δ) Οι διαβουλεύσεις με το κράτος - μέλος μεταδόσεως 
και την Επιτροπή δεν κατέληξαν σε φιλικό διακανονισμό 
εντός 15 ημερών, από την κοινοποίηση του προβλέπεται 
στο στοιχείο (γ) η δε παράβαση, την οποία επικαλούνται οι 
ελληνικές αρχές, εξακολουθεί. 

6. Αντί για την εφαρμογή της προηγούμενης παραγρά¬ 
φου οι αρμόδιες ελληνικές αρχές μπορούν να κινήσουν τη 
διαδικασία επιβολής κυρώσειον που προβλέπεται για τις 
παραβάσεις των ιδιωτικών τηλεοπτικών σταθμών. 

Οι ρυμθίσεις αυτής και της προηγούμενης παραγρά¬ 
φου, είναι άσχετες από την ύπαρξη τυχόν ποινικής ή αστι¬ 
κής ευθύνης. 

7. Το παρόν άρθρο δεν αφορά αναμετάδοση εκπομπών 
προερχομένων από τρίτο κράτος για την οποία ισχύουν οι 
διατάξεις της εθνικής Ραδιοτηλεοπτικής νομοθεσίας». 

Άρθρο 3 

1. Η παράγραφος 1 του άρθρου 4 του Π.Δ. 236/1992 
αντικαθίσταται ως εξής: 

«Η ΕΡΤ - Α.Ε. και οι ιδιωτικό τηλεπτικοΐ σταθμοί έχουν 
την υποχρέωση να αφιερώνουν από το συνολικό χρόνο εκ¬ 
πομπή τους ποσοστό τους τουλάχιστον 50% για τη μετά¬ 
δοση ευρωπαϊκών έργων κατά την έννοια του άρθρου αυ¬ 
τού. 

Στον υπολογισμό του συνολικού χρόνου εκπομπής δεν 
προσμετράται ο χρόνος που αφιερώνεται στις ειδήσεις, 
στις αθλητικές εκδηλώσεις στα τηλεοπτικά παιχνίδα στις 
διαφημίσεις, συμπεριλαμβανομένων και των διαφημιστι¬ 
κών μηνυμάτων παντός τύπου των χορηγών που επιτρέπο¬ 
νται από το νόμο και στις υπηρεσίες τηλεκειμενογρα- 
φίας». 

Ως Ευρωπαϊκά έργο νοούνται τα ακόλουθα: 

α) Τα έργα καταγωγής κρατών - μελών της Ευρωπαϊκής 
Ένωσης. 

β) Τα έργα καταγωγής τρίταηι ευρωπαϊκών κρατών που 
συμμετέχουν στην Ευρωπαϊκή σύμβαση για την διασυνο- 
ριιά| τηλεόραση του Συμβουλίου της Ευρώπης και ανταπο- 
κρίνονται στους όρους της παραγράφου 2. 

V) Τα έργα καταγωγής άλλων τρίτων ευρωπαϊκών κρα· 
τών που εμπεριέχονται στους όρους της παραγράφου 3". 

2 Η παράγραφος 5 του άρθρου 4 του Π.Δ. 236/1992 
αντικαθίσταται (ος εξής; 

«5. Η ΕΡΤΆΕ και οι ιδιωτικοί τηλεοπτικοί σταθμοί έχουν 
την υποχρέωση να αφιερώνουν τουλάχιστον το 10% του 
προϋπολογισμού των προγραμμάτων τους σε ευρωπαϊκά 
έργα παραγωγών ανεξάρτητων από ραδιοτηλεοπτικούς 
οργανισμούς τα οποία μεταδίδονται εντός πέντε ετών από 
την παραγωγή τους και τα οποία προάγουν την ενημερω¬ 
τική, εκπαιδευτική, πολιτιστική και ψυχαγωγική αποστολή 
αυτών των τηλεοπτικών σταθμών». 

3. Η παράγραφος 6 του άρθρου 4 του Π.Δ. 236/1992 
αντικαθίσταται ως εξής: 

«6. Η ΕΡΤ-ΑΕ και οι ιδιωτικοί τηλεοπτικοί σταθμοί δεν 
επιτρέπεται να μεταδίδουν κινηματογραφικό έργο πριν 
την πάροδο δύο ετών από την αρχή της εκμετάλλευσης 
του έργου στις κινηματογραφικές αίθουσες σε ένα από τα 
κράτη-μέλη της Ευρωπαϊκής Ένωσης, εκτός εάν υπάρξει 
αντίθετη συμφωνία μεταξύ τΐιίν κατόχων των σχετικών δι¬ 
καιωμάτων και του ραδιοτηλεοπτικού οργανισμού. 

Στις περιπτώσεις κινηματογραφικών έργων στα οποία ο 
ραδιοτηλεοπτικός οργανισμι^ είναι συμποραγωγός, η 
προθεσμία αυτή είναι ενός έτους». 

Αρθρο 4 

Το άρθροδτου Π.Δ. 236/1992 αντικαθίσταται ως εξής: 

«Αρθρο 5 

( Αρθρο 8 της Οδηγίας) 

1. Η ΕΡΤ-ΑΕ, οι ιδιωτικοί τηλεοπτικοί σταθμοί και οι το¬ 
πικοί ραδιοφωνικοί σταθμοί έχουν την υποχρέωση να λαμ¬ 
βάνουν όλα το αναγκαία μέτρα (πρόσληψη ειδικών επιστη¬ 
μόνων, διορθαπών κειμένων και διοργάνωση σεμιναρίων) 
για την ορθή χρήση της ελληνικής γλώσσας από τους δη¬ 
μοσιογράφους και παρουσιαστές των ενημερωτικών και 
των επιμορφωτικών εκπομπών, για τη διατύπωση των κει- 
μέν(ι>ν και την παρουσίαση των ψυχαγωγικών εκπομπών 
και κατά τη μεταγλώττιση ή τον υποτιτλισμό των ξενό¬ 
γλωσσων εκπομπών. 

2. Η ΕΡΤ-ΑΕ, οι ιδιωτικοί τηλεοπτικοί σταθμοί καθώς 
και οι ιδιωτικοί ραδιοφωνικοί σταθμοί έχουν την υποχρέ¬ 
ωση να οργανώνουν μία σειρά δεκαπέντε τουλέθ(ΐαστον 
εκπομπών, ελάχιστης διάρκειας τριάντα λεπτών η κάθε 
μία κάθε εξάμηνο για την προβολή της ορθής χρήσης της 
ελληνικής γλώσσας ή της εκμάθησής τους από ξένους ή 
αναλφάβητους». 

Άρθρο 5 

1. Το πρώτο εδάφιο της παραγράφου 2 του άρθρου 6 
του Π.Δ. 236/1992 αντικαθίσταται ως εξής: 

«Ο χρόνος μετάδοσης που αφιερώνεται στις διαφημί¬ 
σεις δεν πρέπει να υπερβαίνει το 15% του καθημερινού 
χρόνου μετάδοσης. 

Ωστόσο, το ποσοστό αυτό μπορεί να φθάνει το 20% 
όταν πρόκειται για διαφημίσεις, όπως οι άμεσες προσφο¬ 
ρές στο κοινό με σκοπό την πώληση, την αγορά ή την ενοι- 
κίαση προϊόντων ή την παροχή υπηρεσιών υπό τον όρο ότι 
τα διαφημιστικά μηνύματα δεν θα υπερβαίνουν το 15%. Ο 
χρόνος μετάδοσης που αφιερώνεται στα διαφημιστικά μη¬ 
νύματα μέσο σε δεδομένο διάστημα μίας ώρας δεν πρέπει 
να υπερβαίνει το 20% (12’ λεπτά της ώ(^ς). 


Με την επιφύλαξη των διατάξεων του πρώτου εδαφίοι 
οι μορφές διαφήμισης όπως οι άμεσες προσφορές στο 
κοινό με σκοπό την πώληση, την αγορά ή την ενοικίαση 
προϊόντων ή την παροχή υπηρεσιών δεν πρέπει να υπερ¬ 
βαίνουν τη μία ώρα την ημέρα». 

2. Η τρίτη φάση του δευτέρου εδαφίου της παραγρά¬ 
φου 2 του άρθρου 6 του Π.Δ. 236/92 αντικαθίσταται ως 
εξής: 

«Σε περίπτίίοση αναμετάδοσης εκπομπών που αποτε¬ 
λούνται από αυτοτελή μέρη, ή αθλητικών εκπομπών ή γε¬ 
γονότων ή θεαμάτων με ανάλογη διάρθρωση που περιλαμ¬ 
βάνει διαλείμματα, η διαφήμιση πρέπει να προβάλλεται 
μόνο κατά τη διάρκεια αυτών των διακοπών ή διαλειμμά¬ 
των». 

Άρθρο 6 

Το άρθρο 10 του Π.Δ. 236/1992 αντικαθίσταται ως εξής: 

«Άρθρο 10 

(Άρθρο 23 της Οδηγίας) 

1. Κάθε πρόσωπο ή προσωπικότητα ή η τιμή ή η υπό¬ 
ληψη ή ο ιδιωτικός και οικογενειακός βίος ή η επαγγελμα¬ 
τική, κοινωνική, επιστημονική, καλλιτεχνική, πολιτική ή 
άλλη συναφής δραστηριότητα του οποίου προσβάλλεται 
από τηλεοπτική ή ραδιοφωνική εκπομπή, ο σύζυγος και οι 
συγγενείς μέχρι τετάρτου βαθμού νεκρού η μνήμη του 
οποίου προσβάλλεται καθώς και ο νόμιμος εκπρόσωπος 
νομικού προσώπου του οποίου προσβάλλεται η φήμη και 
το επιχειρηματικό συμφέρον δικαιούται να ζητήσει επα¬ 
νόρθωση από το σταθμό που μετέδωσε την επίμαχη εκπο¬ 
μπή, μέσο σε αποκλειστική προθεσμία δέκα ημερών από 
την μετάδοση ή την αναμετάδοση της εκπομπής. 

Δικαίωμα επανόρθωσης έχει και κάθε πολιτικό κόμμα ή 
στέλεχος του οι απόψεις των οποίων παραποιούνται ή 
αποσιωηούνται κατά τρόπο που αλλοιώνεται η εντύπωση 
του ακροατή ή τηλεθεατή. 

Αν ο θίγόμενος κατοικεί ή είναι εγκαταοτημένος στο 
εξωτερικό η προθεσμία αυτή παρατείνεται για άλλες δέκα 
ημέρες. 

Η προθεσμία αυτή αναβιώνει αν η εκπομπή ή τα επίμαχα 
σημείο της επαναληφθούν. 

Το σχετικό αίτημα υποβάλλεται στο σταθμό με οποιοδή- 
ποτε πρόσφορο τρόπο με τον οποίο μπορεί να βεβαιαχθεί 
η υποβολή του και ιδίως με τηλεομοιοτυπία, τηλετύπημα, 
τηλεγράφημα, σύστημά επιστολή, εξώδικη δήλωση και 
πρέπει να περιέχει: 

α) τα πλήρη στοιχεία του φυσικού ή του νομικού προσώ¬ 
που που βλάπτεται καθώς και τα στοιχεία του συζύγου ή 
του συγγενή του νεκρού ή του νόμιμου εκπροσώπου νομι¬ 
κού προσώπου, β) την ημέρα και την ώρα της επίμαχης εκ¬ 
πομπής, γ) τους λόγους για τους οποίους η συγκεκριμένη 
εκπομπή ή αναφορά υπήρξε βλαπτική, δ) το κείμενο της 
επανόρθωσης ή το αίτημα για εμφάνιση στην ίδια ή ανά¬ 
λογη εκπομπή ή για μαγνητοσκόπηση ανάλογης απάντη¬ 
σης. 

Η απάντηση δεν πρέπει να συνιστά αξιόποινη πράξη ή να 
γεννά αστική ευθύνη του σταθμού ή να είναι αντίθετη 
πρ<^ τα χρηστά ήθη. Ανάλογη είναι η απάντηση όταν διαρ- 
κεί ίσο τουλάχιστον χρόνο με τη βλαπτική αναφορά και με¬ 
ταδίδεται σε αμέσως επόμενη εκπομπή σε περίπτωση 
σειράς όμοιων εκπομπών ή σε ανάλογο από πλευράς ώρας 
μετάδοσης δελτίο ειδήσεων ή σε ανάλογη από πλευράς 

ώρας μετάδοσης και τηλεθέοσης ή ακροαματικότητας εκ¬ 
πομπή. 

Το δικαίωμα του θίγόμενου για επανόρθοΜη και η αντί¬ 
στοιχη υποχρόακτη του σταθμού, είναι ανεξάρτητη από την 
ύπαρξη τυχόν αστικής ή ποινικής ευθύνης. 

Εάν η επανόρθωση είναι πλήρης, μπορεί να συνιστά 
έμπρακτη μετάνοια ως προς την ποινική ευθύνη και εύ¬ 
λογη αποζημίωση σε είδος ως προς την αστική ευθύνη. 

2 Ο σταθμός αποφασίζει για το αίτημα μέσα σε σαρα- 
νταοκτώ ώρες και ειδοποιεί τον ενδιαφερόμενο κατά 
τρόπο ανάλογο με τον τρόπο υποβολής του αιτήματος. 

Επανόρθωση μπορεί να γίνει και χωρίς την τήρηση της 
διαδικασίας αυτής με πρωτοβουλία του σταθμού ή του εν- 
διαφερόμενου που γίνεται δεκτή από το σταθμό. 

3. Αν ο σταθμός απορρίψει το αίτημα υποχρεώνεται να 
το διαβιβάσει αμέσως και το αργότερο μέσα σε 24 ώρες 
στο Ε.Σ.Ρ. Το Ε.Σ.Ρ. και σε περίπτωση κατεπείγοντος ο 
Πρόεδρός του, αποφασίζει μέσα σε τρεις ημέρες χωρίς να 
δεσμεύεται από διαδικαστικούς τύπους και δικαιούται να 
ζητήσει περισσότερα στοιχεία και πληροφορίες. 

Η απόφαση του Ε.Σ.Ρ. ή του Προέδρου του, είναι υπο¬ 
χρεωτική για το σταθμό. 

Η διοικητική αυτή διαδικασία είναι ανεξάρτητη από την 
τυχόν ύπαρξη ποινικής ή αστικής ευθύνης του σταθμού και 
ιδίως από τις διατάξεις τις σχετικές με την προστασία της 
πρσωπικότητας των θίγόμενων κατά τον Αστικό Κώδικα 
και τον Κώδικα Πολιτικής Δικονομίας. 

Η απόφαση του Ε.Σ.Ρ. ή του Προέδρου του, συνιστά 
διοικητική πράξη κατά της οποίας χωρεί επίσης δικαστική 
προστασία. 


4. Η ΕΡΤ Α,Ε., η τοπική ραδιοφωνία και οι ιδιωτικοί τη¬ 
λεοπτικοί σταθμοί, υποχρεούνται να διατηρούν στο αρχείο 
τους μαγνητοφωνήσεις ή μαγνητοσκοπήσεις όλων των εκ¬ 
πομπών τους όπως αυτές μεταδίδονται ή αναμεταδίδονται 
στην τελική τους μορφή με τις τυχόν διακοπές για μετά¬ 
δοση διαφημίσεων κ.ο.κ. και ως έξι τουλάχιστον μήνες 
από την ημέρα μετάδοσης. 

Οι σταθμοί υποχρεούνται, να αποστέλλουν αυτές τις 
μαγνητοφωνήσεις ή μαγνητοσκοπήσεις στο Ε.Σ.Ρ. μόλις 
του το ζητήσει, ή, να χορηγούν αντίγραφα στους ενδιαφε- 
ράμενους προκειμένου αυτοί να ασκήσουν το δικαίμωα 
απάντησης ή το δικαίωμα δικαστικής προστασίας τους. 

Σε περίπτωση αμφισβήτησης αις προς τα έξοδα, αυτά 
βαρύνουν το σταθμό». 

Αρθρο 7 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Τύπου και Μέσων Μαζικής Ενημέρωσης 
αναθέτουμε τη δημοσίευση και εκτέλεση αυτού του Δια¬ 
τάγματος, 

Αθήνα, 19 Ιουνίου 1995 

ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝΙΚΗΣ ΟΚΟΝΟΜΜΖ ΤΥΠΟΥ ( ΜΕΣΟΝ ΜΑΖΙΚΗΣ ΕΝ Η ΜΕΡΟΣΗΣ 

ΠΑΝΝΟε ΠΑΠΑΝΤΟΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 

V- 


Διεύθυνση 

Καηοδιστρϊου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕίΕΧ 

22.3211 ΥΡΕΤΘΠ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

• ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληρο<^ρησηςΓ Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της α^ας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, αηό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου η μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όηοιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός οριθ. κατάθεσης στο Δημόο» Ταμείο 3512 


Η ετήσια συνδρομή είναι; 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α’ 

Δρχ. 

20.000 

Δρχ. 

1.000 

βΙ 

ϊ) 

» 

» 


Β· 


40.000 

» 

2.000 

» 

» 


Γ’ 

» 

10.000 

» 

500 

δ) 

» 

» 

» 

Δ· 

» 

40.000 

» 

2.000 

ε) 

» 


» 

Αναπτυξιακών Πράξεων 

» 

25.000 


1.250 

στ) 


» 

» 

Ν.Π.Δ.Δ. 

» 

10.000 

» 

500 

ζ) 



» 

ΠΑΡΑΡΤΗΜΑ 


5.000 

η 

250 

π) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 


» 

Αν. Ειδικού Δικαστηρίου 

» 

3.000 

» 

150 

1) 


» 

» 

Α.Ε.&Ε.Π.Ε. 

» 

210.000 

» 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ το εΟΝΙΚΟ ΤΥΠΟΓΡΑΦΕΙΟ 



















